Nr. 27
17.aprill 2006

HTG INFO

Täname
 EMÜ prof. Avo Karust, kes aitas kooli keemialabori materjalide säilitamisel-hoidmisel ning kinkis koolile vajalikke praktikumivahendeid
ning reaktiive.
Juhtkond tänab
õpilaskogu liikmeid, kes viisid kooli söökla kohta läbi küsitluse ja koostasid kokkuvõtte.
Olümpiaadid
•	Euroopa Liidu loodusteaduste olümpiaadil võitsid hõbemedali Eesti Tartu Ülikooli teaduskooli õpilased.       Eestit esindasid teiste hulgas meie kooli õpilased Rudolf Bichele ja Andres Ainelo. Olümpiaad EUSO 2006 toimus 2. kuni 8. aprillini  Brüsselis. Olümpiaadist osavõtjad võistlesid kahes eksperimentaalses  voorus, kus pidid näitama oma teadmisi nii bioloogias, keemias kui füüsikas. Kokku võttis võistlusest osa 23 võistkonda 12 riigist. Eesti oli võistlusel esindatud kahe kolmeliikmelise võistkonnaga, kes mõlemad võitsid hõbemedali. Võistkonna juhendajateks olid TÜ füüsika-keemiateaduskonna õppejõud Timo Kikas ja Ülle Kikas ning bioloogia-geograafiateadus-konna lektor Illar Leuhin.
•	5.-6. aprillil toimus matemaatika rahvusvahelise olümpiaadi IMO valikvõistlus. Meie õpilaste tulemused: 
3. Kaarel Nummert 11a
4. Laur Tooming 12b
9.-10. Sander Pajusalu 11a
13.-16. Vlada Schotter 11b
10.-18. juulil Ljubljanas toimuval IMO 2006-l kuuluvad  Eesti võistkonna koosseisu Kaarel Nummert ja Laur Tooming.
•	5.-8. aprillini toimus keemia valikvõistlus, mille tulemusena pääsesid Martin Sauk (12c) ja Elo Sõnajalg (12c) Balti keemia-olümpiaadile, mis toimub 29. aprillist -1.maini Riias.
•	8.-9. aprillil toimus lingvistika-olümpiaadi lõppvoor, kus Sander Pajusalu (11a) saavutas II järgu diplomi ja Toomas Krips (11b) III järgu diplomi.
Õpilased
•	3. aprillil toimus meie koolis Tartu linna gümnaasiumiastme õpilaste vene keele konkurss. Esikohad jagunesid  järgmiselt:
1. Maria Einman - Tartu Descartes’i Lütseum
2. Ksenia Magdik - HTG
3. Vlada Schotter - HTG
Vene keele õpetajad tänavad kõiki konkursil osalenud õpilasi.
•	Uku Püttsepp (10b), Alexander Maasik (10d) ja Kristjan Jasinski (10e), kes osutusid meie kooli luulekonkursi parimateks, esindavad HTG-d 21. aprillil toimuval Tartu linna koolide inglisekeelsel luulekonkursil Tartu Tamme Gümnaasiumis.
•	11. aprillil tutvusid HTG õpilased  õppimisvõimalustega Prantsuse tehnikaülikoolides. Õpinguid on võimalik alustada prantsuse keelt oskamata. Võib taotleda stipendiume.
Kandideerimise tähtaeg on 15. mai. Brošüürid täiendava infoga on raamatukogus ning õp. Reemanni ja õp. Paabo käes.
Klasside tegemised
Neljapäeval, 6. aprillil viibisid 12. klasside õpilased õppeekskursioonil Tallinna Tehnikaülikoolis, kus tutvuti õppimisvõimalustega TTÜ erinevates teaduskondades,  saadi aimu üliõpilaste töögruppide tegemistest ning kiigati laboritesse, kus tutvuti tipptehnoloogia saavutuste ja üliõpilaste projektidega. 
Sport
•	Lõppesid Tartu koolide meistrivõistlused noormeeste korvpallis, kus HTG  meeskond saavutas teist aastat järjest III koha. Turniiril tuli esikohale Karlova gümnaasium, kes finaalis võitis Kommertsgümnaasiumi meeskonda. Kolmanda koha heitluses võitsid meie korvpallurid MHG meeskonda. HTG meeskonnas mängisid Mart Raamat (11d), Mihkel Korela, Henri Lepp, Taavi Lood (12a), Antti Kask, Oskar Otsus, Andre Pettai, Martin Toomel (12b), Sven Kukemelk ja Priit Paalo (12e).
•	Tartu linna koolide meistriks neidude korvpallis tuli meie kooli naiskond koosseisus: Liisa Juul (12d), Kaia Uibo (12a), Liisi Sokman (11d), Triin Jassov, Annika Helendi (11e), Marit Laas, Berit Veidemann (11a) ja Eveli Naaris (10e). Täname ja õnnitleme võitjaid!
•	Tartu koolide karikavõistlustel segavõrkpallis tuli HTG võistkond MRG ja Kivilinna gümnaasiumi järel tublile III kohale. Ainuke kaotus tuli vastu võtta võitjaks tulnud MRG-lt. Kolmanda koha mängus võideti Kommerts-gümnaasiumi võistkonda. Mängisid Ann Starkopf (10c), Anniki Jaama (10a), Katre Pärna (10d), Siiri Seevri, Leelo Valgma, Romet Leopard (10b), Marko Arrak, Kaur Pärna, Timo Ilves ja Märt Roosaare (12e).
Õnnitleme!
•	Alates 17. aprillist toimuvad kehalise kasvatuse tunnid Tähtvere pargis.
Teated
•	19. aprillil toimub abiturientidele viimase koolikella aktus. Sel päeval ei toimu õppetööd 12. klassides. 
Tundide ajad on muudetud: 
1.-2. 8.10 - 9.10 
    3. 9.20 - 10.05 
        10.05 - 10.25 	I söögivahetund 
    4. 10.25 - 11.10 
        11.10 - 11.30 	II söögivahetund 
5.-6. 11.30 - 12.30 
7.-8. 12.40 - 13.40 
Kell 13.50 kogunevad abituriendid aatriumisse.
 Toolid viiakse aulasse järgmistest klassidest: 
Teisipäeval, 18. aprillil pärast 6. tundi: 
227 - 10de (Anna-Liisa Jõgi) 
Kolmapäeval, 19. aprillil pärast 4. tundi: 139 – 10b (Hannes Jukk)
pärast 6. tundi: 
202 - 10bcd (Ülli Roostoja) 
pärast 8. tundi: 
141 - 10c (Aare Ristikivi) 
203 - 10b (Priidu Beier) 
225 - 11e (Saima Kaarna) 
 AKTUS ALGAB KELL 14.00,
seda aitab korraldada 11a klass. 
Pärast aktust toimub 12. klassidele klassijuhatajatund: 
12a – 135, 12b – 136, 12c – 220, 12d – 107, 12e – 213, 
seejärel aulas lennu pildistamine.
•	Segakoori lauljad!
Proovid toimuvad järgmistel aegadel:
17. aprillil kell 16.00-19.00 - kõik lauljad koos
18. aprillil kell 16.00 – noormehed, 
kell 17.00 - neiud
19. aprillil kell 16.00 - proov kontsertmeistriga
Kõigi lauljate kohalolek proovides väga vajalik! Laululusti ja vastupidavust!
•	26. aprillil kell 18.00 algab Vanemuise Kontserdimajas meie kooli kevadkontsert. Pileteid hinnaga 30 krooni saab osta huvijuhi käest alates 17. aprillist. Kohapealt ostes maksab pilet 50 krooni. 
NB! Lauljad ja tantsijad! 
Kevadkontserdi peaproovid toimuvad: 
20. aprillil algusega kell 15.30 kooli aulas 
24. aprillil algusega 16.00 Vanemuise Kontserdimajas
•	Inglise keele õpetajad ootavad 11. klasside õpilastelt järgmise õppeaasta töövihikute raha (maksimumsumma 103 EEK). Kontrollige täpset hinda infostendilt! Raha palume tuua oma järgmise aasta õpetaja kätte hiljemalt 28. aprilliks.
•	Palun tagastada kooli raamatukokku kõik mittevajalikud õpikud ja raamatud. Eriti oodatud on 10. klassi  kunstiajaloo õpik.
•	Esmaspäeval, 17. aprillil kell 15.40 on palgakomisjoni koosolek.
•	Teisipäeval, 18. aprillil on saksa keele praktikant I. Merkel 10.-11. klasside õpilastega Tallinnas õppe-ekskursioonil. 
•	Teisipäeval, 18. aprillil on direktor Ott Ojaveer ja õppealajuhataja Aime Punga Pärnus ning tutvustavad Pärnu koolide direktoritele ja haridusametnikele perioodõppel töötavat koolisüsteemi.
•	18. ja 19. aprillil kell 16.00-19.00 toimuvad koolimajas vestlused 10. klassidesse kandideerijatega.
•	Õpetajad M Matto ja I. Meyer on 24. ja 25. aprillil täiendkoolitusel. Nende tunde asendavad õp. A. Roots ning saksa keele praktikant I. Merkel.
•	29.04.-03.05. Berliini õppe-ekskursioonile sõitvad 11. klasside õpilased kogunevad neljapäeval, 20. aprillil kell 11.45 ruumi 204.    
•	Pariisi poliitikateaduste kooli ”Institut d'Etudes Politiques de Paris” esindajatega on võimalik kohtuda 25. aprillil kell 15.30 ruumis 144. Räägitakse õppimisvõimalustest ja stipendiu-mitest. Vestlus prantsuse või inglise keeles. Oodatakse kõiki humanitaar-teadustest, politoloogiast, sotsio-loogiast, rahvusvahelistest suhtetest ja ettevõtlusest huvitatud õpilasi.
Õppetöö
•	V perioodil toimuvad infominutid  järgmistes ruumides:
10a - 135, 10b	- 102, 10c - 139,
10d - 105, 10e	- 303, 11a - 204, 
11b - 144, 11c	- 107, 11d - 136,
11e - 202, 12a	- 217, 12b - 141,
12c - 227, 12d	- 203, 12e - 217
söögivahetunnid:
I vahetunnil (pärast 3. tundi): 	10a, 11a, 11b, 11d, 11e
II vahetunnil (pärast 4. tundi): 10b, 10c, 10d, 10e, 11c
12. klasside õpilased lõunatavad neile sobival ajal.
•	Füüsika praktikumid
11a	teisipäeviti kell 14.15 – 15.45
11b	neljapäeviti kell 12.30 – 14.00
•	11c klassi keemia praktikumid
I rühm (endine aeg – K. kell 15.40)	teisipäeviti kell 14.15
II rühm (endine aeg – N. kell  14.15)	neljapäeviti kell 14.15
III rühm (endine aeg – N. kell 15.40)	kolmapäeviti kell 14.15
Õp. M.Reemanni tundide asendus 20.aprillil:
11b 3. tund bioloogia õp. S.Kaarna - 213
11a 4. tund emakeel õp. A.Salo - 213
Riigieksamid
Laupäeval, 22. aprillil kirjutavad 12. klasside õpilased lõpukirjandit. Koolimaja on avatud üksnes eksaminandidele ja eksamikomisjoni liikmetele kell 9.00 – 16.30. Suletud on võimla ning juurdepääs arvutitele.
Palun kõigil algaval perioodil väga tähelepanelikult jälgida infolehes seoses riigieksamitega avaldatavaid tunniplaani muudatusi.